pythainlp/thai-financial-dataset huggingface dataset:
3. การประกอบธุรกิจของแต่ละสายผลิตภัณฑ์/กลุ่มธุรกิจ

(1) ลักษณะผลิตภัณฑ์หรือบริการ

โรงพยาบาลกรุงธน 1 และ 2 ประกอบธุรกิจบริการด้านการแพทย์แก่ผู้เจ็บป่วยตลอด 24 ชั่วโมง
โดยมีแพทย์เฉพาะโรคให้การรักษา พร้อมเครื่องมือการรักษาและวินิจฉัยโรคที่ทันสมัย
ให้บริการรักษาแก่ผู้ป่วยทุกสาขาโรค โดยดำเนินธุรกิจภายใต้ข้อบังคับของกฎหมาย
พระราชบัญญัติสถานพยาบาล พ.ศ. 2542และข้อตกลงที่ทำไว้กับหน่วยงานต่างๆทั้งภาครัฐและเอกชน
ซึ่งไม่มีปัจจัยสำคัญที่มีผลกระทบต่อโอกาสในการประกอบธุรกิจ

(2) การตลาดและภาวะแข่งขัน

(ก) นโยบายและลักษณะการตลาด

บริษัทฯ มีนโยบาย
เน้นเพิ่มรายได้จากการให้บริการผู้ป่วยทั่วไปที่จ่ายเงินค่ารักษาพยาบาลและดูแลรักษาสุขภาพเองซึ่งตอบแทนการให้บริการที่สมเหตุผล
อย่างไรก็ตามการให้บริการแก่ผู้ประกันตนกองทุนประกันสังคมและประกันสุขภาพถ้วนหน้า (โครงการ
30 บาท) ในจำนวนที่มากพอ
ก็ยังมีส่วนช่วยเฉลี่ยค่าใช้จ่ายประจำและมีโอกาสใช้สถานที่ซึ่งยังว่างอยู่ให้เกิดประโยชน์ได้

กลุ่มลูกค้าเป้าหมายได้แก่ประชาชนที่อยู่ในบริเวณรัศมี 10 กิโลเมตรจากสถานให้บริการที่บริษัทฯ
มีอยู่ คือโรงพยาบาลกรุงธน 1, โรงพยาบาลกรุงธน 2, คลินิคเวชกรรมกรุงธน 2, คลินิคคู่สัญญา
โดยมีผู้ป่วยชาวต่างประเทศมาใช้บริการเล็กน้อย

(ข) สภาพการแข่งขันในอุตสาหกรรม

5 ปี ที่ผ่านมาไม่มีโรงพยาบาลเอกชนเกิดขึ้นใหม่ในย่านใกล้เคียงกับโรงพยาบาลกรุงธนทั้ง 2 แห่ง
และกลุ่มผู้ใช้บริการในโรงพยาบาลที่มีอยู่ก็ไม่เปลี่ยนแปลงไปจากเดิม
โรงพยาบาลจึงมุ่งพัฒนาคุณภาพการให้บริการและเพิ่มความหลากหลาย เพื่อให้มีผู้ใช้บริการเพิ่มขึ้น

3) การจัดหาผลิตภัณฑ์หรือบริการ

(ก) วัตถุดิบและผู้จำหน่ายวัตถุดิบ

วัตถุดิบที่ใช้ในการรักษาและดำเนินกิจการ สั่งซื้อจากแหล่งผลิตและตัวแทนจำหน่ายในประเทศ
ในช่วง 3 ปีที่ผ่านมาไม่มีการซื้อวัตถุดิบใดจากผู้จัดจำหน่ายเกินร้อยละ 30 ของยอดสั่งซื้อทั้งหมด

บริษัทฯ ไม่มีผลกระทบในการจัดหาวัตถุดิบ
หากผู้แทนจำหน่ายใดไม่สามารถจัดส่งวัตถุดิบให้ได้ด้วยเหตุผลบางประการ
ผู้แทนจำหน่ายอื่นสามารถจัดส่งของชนิดเดียวกันหรือใกล้เคียงให้ได้

(ข) ผลกระทบต่อสิ่งแวดล้อม

กระบวนการผลิตที่กระทบสิ่งแวดล้อมได้แก่ น้ำเสีย และขยะติดเชื้อ
มีการบำบัดและกำจัดตามระเบียบข้อบังคับของกฎหมาย กล่าวคือ

ขยะประเภทติดเชื้อของโรงพยาบาล เช่น ชิ้นเนื้อจากการผ่าตัด เข็มและกระบอกฉีดยาที่ใช้แล้ว
จะมีการแยกเก็บใส่ถุงสีแดงแยกประเภทอย่างชัดเจน และมีรถเก็บขยะติดเชื้อของ ก.ท.ม.
มารับไปกำจัดอย่างถูกวิธีต่างจากขยะทั่วไป น้ำเสียจากอาคารโรงพยาบาล
มีการติดตั้งระบบบำบัดน้ำเสียตามข้อกำหนดของกฎหมายและมีการตรวจสอบคุณภาพของน้ำก่อนทิ้งลงสู่ท่อสาธารณะอย่างสม่ำเสมอ

มีหน่วยงานหลายแห่งเข้ามาตรวจสอบมาตรฐานอย่างต่อเนื่อง ได้แก่สำนักงานสิ่งแวดล้อมแห่งชาติ
กรุงเทพมหานคร กระทรวงสาธารณสุข สำนักงานประกันสังคม และสำนักงานประกันสุขภาพ

บริษัทฯ
มีคณะกรรมการอาชีวอนามัยและสิ่งแวดล้อมคอยติดตามผลกระทบและกำกับดูแลการปฏิบัติหน้าที่ของพนักงานให้เป็นไปตามกฎระเบียบและข้อบังคับ
และจากผลการปฏิบัติที่ผ่านมาเป็นไปตามกฎหมายที่กำหนด

3 ปีที่ผ่านมาบริษัทฯ ได้ปฏิบัติให้เป็นไปตามที่กฎหมายกำหนด

(4) งานที่ยังไม่ได้ส่งมอบ

ไม่มี
บริษัท โรงพยาบาลกรุงธน จำกัด (มหาชน)

KDH

แบบแสดงรายการข้อมูลประจำปี

(แบบ 56-1)

สิ้นสุด ณ วันที่ 31 ธันวาคม 2548
7. ข้อพิพาททางกฎหมาย

บริษัทฯ ได้ดำเนินการฟ้องร้องข้อหาละเมิดสิทธิกับบริษัท โรงพยาบาลบางมด จำกัด เมื่อวันที่ 24
พฤศจิกายน 2541 ด้วยสาเหตุที่ทางบริษัท โรงพยาบาลบางมด จำกัด
ได้พิมพ์เอกสารโฆษณาเผยแพร่ต่อสาธารณะโดยแสดงข้อมูลของบริษัทฯ
คลาดเคลื่อนจากความเป็นจริง เพื่อให้ประชาชนเลือกใช้บริการของบริษัท โรงพยาบาลบางมด
จำกัด ซึ่งทางผู้บริหารของบริษัท ฯ เห็นว่าส่งผลกระทบต่อความน่าเชื่อถือของ
บริษัท ฯ ในการหาลูกค้าผู้ป่วยประกันสังคม

ศาลแพ่งได้นัดฟังคำตัดสินคดีเมื่อวันที่ 26 เมษายน 2545 ซึ่งทางบริษัทฯ เป็นผู้ชนะคดี
โดยหลังจากนั้นบริษัทโรงพยาบาลบางมด จำกัดได้ยื่นอุทธรณ์
และศาลอุทธรณ์ได้พิจารณารับการอุทธรณ์ดังกล่าวไว้

เมื่อวันที่ 9 ธันวาคม 2548 ศาลแพ่งธนบุรีได้อ่านคำพิพากษาของศาลอุทธรณ์
แจ้งแก้คำพิพากษาของศาลชั้นต้นให้จำเลยใช้ค่าเสียหายลดลงและได้กำหนดค่าทนายความ
ทางบริษัทฯ จึงแจ้งความประสงค์ไปยังสำนักงานทนายความเพื่อยื่นฎีกาภายในวันที่ 8 มกราคม
2549
4. การวิจัยและพัฒนา

บริษัทฯ มีนโยบายพัฒนาคุณภาพในด้านต่างๆ โดยได้เริ่มนำระบบ 5ส
มาใช้ในโรงพยาบาลทั้งสองแห่ง เพื่อปรับปรุงประสิทธิภาพในการทำงานตั้งแต่ปี พ.ศ. 2541

ในปี พ.ศ. 2542 ทางโรงพยาบาลกรุงธน 1 ได้เข้าสู่ระบบ ISO
เพื่อยกระดับมาตรฐานคุณภาพในการให้บริการ โดยได้รับการรับรองมาตรฐาน ISO 9002
จากบริษัท BVQi เมื่อวันที่ 30 มิถุนายน 2543

ในปี พ.ศ. 2544 โรงพยาบาลทั้งสองแห่ง ได้รับนโยบายจากคณะกรรมการบริษัท
ให้เริ่มเปลี่ยนระบบมาตรฐานจาก ISO 9002 ไปสู่ระบบ Hospital Accreditation ซึ่งในปี
พ.ศ. 2546 โรงพยาบาลทั้งสองได้ดำเนินการยื่นเรื่องขอเข้าระบบมาตรฐาน Hospital
Accreditation จากสถาบันพัฒนาและรับรองคุณภาพ โรงพยาบาล กระทรวงสาธารณะสุข
(พ.ร.พ.) และในปี 2547 ทั้งสองโรงพยาบาลได้รับการรับรองขั้นที่ 1 จาก พ.ร.พ.
เป็นที่เรียบรอยแล้ว

ในปี พ.ศ. 2549 บริษัทฯ ได้เปิดแผนกใหม่ด้านความงามขึ้น โดยเปิดศูนย์ความงามชื่อ The
Beauty Society ภายในโรงพยาบาลกรุงธน 1 และมีกำหนดเปิดอย่างเป็นทางการในช่วงต้นปี
พ.ศ. 2550

บริษัทฯ ไม่มีงานวิจัย เนื่องจากไม่ใช่วัตถุประสงค์ของบริษัทฯ
13. ข้อมูลอื่นที่เกี่ยวข้อง

(1) รายชื่อนิติบุคคลที่บริษัทถือหุ้นตั้งแต่ร้อยละ 10 ขึ้นไป

  บริษัท เฮลธ์ลิ้งค์ จำกัด

(2) บุคคลอ้างอิง

+--------------------+-------------------------------------------------+
| นายทะเบียนการค้า     | บริษัทศูนย์รับฝากหลักทรัพย์แห่งประเทศไทย                 |
|                    |                                                 |
|                    | 62 อาคารตลาดหลักทรัพย์แห่งประเทศไทย ชั้น 4, 6-7       |
|                    |                                                 |
|                    | ถนนรัชดาภิเษก แขวงคลองเตย เขตคลองเตย              |
|                    |                                                 |
|                    | กรุงเทพฯ 10110                                   |
|                    |                                                 |
|                    | โทรศัพท์ 0-2359-1200 ถึง 1                         |
+--------------------+-------------------------------------------------+
| ผู้สอบบัญชี            | บริษัท สำนักงานเอินส์ท แอนด์ ยัง จำกัด                  |
|                    |                                                 |
|                    | ชั้น 33 อาคารเลครัชดา                              |
|                    |                                                 |
|                    | 193/136-137 ถนนรัชดาภิเษกตัดใหม่                    |
|                    |                                                 |
|                    | กรุงเทพฯ 10110                                   |
|                    |                                                 |
|                    | โทรศัพท์ 0-2264-0777, 0-2661-9190                 |
|                    |                                                 |
|                    | โทรสาร 0-2264-0789 ถึง 90                        |
+--------------------+-------------------------------------------------+
| ชื่อผู้สอบบัญชี          | นายโสภณ เพิ่มศิริวัลลภ ทะเบียนเลขที่ 3182 และ/หรือ       |
|                    |                                                 |
|                    | นางสาวสุมาลี รีวราบัณฑิต ทะเบียนเลขที่ 3970             |
+--------------------+-------------------------------------------------+

(3) อื่นๆ

ไม่มีข้อมูลอื่นที่เกี่ยวข้องอันอาจมีผลกระทบต่อการตัดสินใจของผู้ลงทุน
11. รายการระหว่างกัน

รายการระหว่างกันกับบุคคลที่อาจมีความขัดแย้งในปีที่ผ่านมา พอสรุปได้ดังนี้

  (1) บริษัท สยามบราเดอร์เคหะจำกัด

  ประเภทธุรกิจ : อุตสาหกรรมอสังหาริมทรัพย์

ลักษณะความสัมพันธ์ : กรรมการ

ขนาดของรายการ : ค่าเช่า 521,245 บาท ต่อเดือน สำหรับปี 2549

โดยมีการปรับอัตราเพิ่มขึ้น 5% ต่อปี

  ลักษณะรายการ : เมื่อปี พ.ศ. 2536 บริษัทฯ ได้ทำสัญญาเช่าที่ดินและอาคารเป็นเวลา 20 ปี
  จากบริษัท สยามบราเดอร์ จำกัด เพื่อสามารถเปิดดำเนินการสาขาที่ 2
  ได้โดยเร็วและไม่ต้องเสียเวลาในการก่อสร้าง

  (2) บริษัท เฮลธ์ลิ้งค์ จำกัด

  ประเภทธุรกิจ : ธุรกิจโรงแรมและบริการสุขภาพ

ลักษณะความสัมพันธ์ : กรรมการ

ขนาดของรายการ : 35 ล้านบาท ณ 31 ธันวาคม 2549

ลักษณะรายการ : บริษัทย่อยกู้ยืมเงิน

บริษัทฯ ไม่มีแนวโน้มในการทำรายการระหว่างกันเพิ่มเติมในอนาคต
6. โครงการในอนาคต

บริษัทฯ ได้เริ่มโครงการปรับปรุงอาคารผู้ป่วยนอก 5 ชั้นโรงพยาบาลกรุงธน 1 มาตั้งแต่กลางปี
2547 โดยการก่อสร้างได้ดำเนินการอย่างค่อยเป็นค่อยไปเพื่อให้ไม่กระทบต่อผู้ป่วยที่มาใช้บริการ
ปัจจุบันการปรับปรุงได้แล้วเสร็จ 2 ชั้น เปิดเป็นแผนกตรวจโรคผู้ป่วยนอก ใช้เงินไปประมาณ 15
ล้านบาท โครงการนี้ยังเหลือการปรับปรุงอีก 3 ชั้นเพื่อใช้เป็นที่ทำงาน ซึ่งจะใช้เวลาประมาณ 1
ปีเศษและใช้ เงินอีกประมาณ 5 ล้านบาท
เอกสารแนบ 2: 

รายละเอียดเกี่ยวกับกรรมการของบริษัทย่อย ณ 31 ธันวาคม 2549

+--------+--------------------------------+---------------------------+
| ลำดับที่  | รายชื่อกรรมการ                   | บริษัท เฮลธ์ลิ้งค์ จำกัด         |
+--------+--------------------------------+---------------------------+
| 1      | นายแพทย์ ไศล สุขพันธ์โพธาราม       | ประธานกรรมการ             |
+--------+--------------------------------+---------------------------+
| 2      | นายยุทธ ตวงทอง                  | กรรมการ                   |
+--------+--------------------------------+---------------------------+
| 3      | นายแพทย์เอื้อชาติ กาญจนพิทักษ์        | กรรมการ                   |
+--------+--------------------------------+---------------------------+
| 4      | นายแพทย์ เฉลิม หาญพาณิชย์          | กรรมการ                   |
+--------+--------------------------------+---------------------------+
| 5      | นายนิพนธ์ พรพิรานนท์               | กรรมการ                   |
+--------+--------------------------------+---------------------------+
| 6      | นายวิเชียร สวาทยานนท์             | กรรมการ                   |
+--------+--------------------------------+---------------------------+
| 7      | นายแพทย์ชยันต์ สุนทรนนท์            | กรรมการ                   |
+--------+--------------------------------+---------------------------+
บริษัท โรงพยาบาลกรุงธน จำกัด (มหาชน)

KDH

แบบแสดงรายการข้อมูลประจำปี

(แบบ 56-1)

สิ้นสุด ณ วันที่ 31 ธันวาคม 2549
7. ข้อพิพาททางกฎหมาย

บริษัทฯ ได้ดำเนินการฟ้องร้องข้อหาละเมิดสิทธิกับบริษัท โรงพยาบาลบางมด จำกัด เมื่อวันที่ 24
พฤศจิกายน 2541 ด้วยสาเหตุที่ทางบริษัท โรงพยาบาลบางมด จำกัด
ได้พิมพ์เอกสารโฆษณาเผยแพร่ต่อสาธารณะโดยแสดงข้อมูลของบริษัทฯ
คลาดเคลื่อนจากความเป็นจริง เพื่อให้ประชาชนเลือกใช้บริการของบริษัท โรงพยาบาลบางมด
จำกัด ซึ่งทางผู้บริหารของบริษัท ฯ เห็นว่าส่งผลกระทบต่อความน่าเชื่อถือของ
บริษัท ฯ ในการหาลูกค้าผู้ป่วยประกันสังคม

ศาลแพ่งได้นัดฟังคำตัดสินคดีเมื่อวันที่ 26 เมษายน 2545 ซึ่งทางบริษัทฯ เป็นผู้ชนะคดี
โดยหลังจากนั้นบริษัทโรงพยาบาลบางมด จำกัดได้ยื่นอุทธรณ์
และศาลอุทธรณ์ได้พิจารณารับการอุทธรณ์ดังกล่าวไว้

เมื่อวันที่ 9 ธันวาคม 2548 ศาลแพ่งธนบุรีได้อ่านคำพิพากษาของศาลอุทธรณ์
แจ้งแก้คำพิพากษาของศาลชั้นต้นให้จำเลยใช้ค่าเสียหายลดลงและได้กำหนดค่าทนายความ
ทางบริษัทฯ จึงแจ้งความประสงค์ไปยังสำนักงานทนายความเพื่อยื่นฎีกาภายในวันที่ 8 มกราคม
2549 ซึ่งขณะนี้บริษัทฯ กำลังรอการพิพากษาจากศาลฎีกา
4. การวิจัยและพัฒนา

บริษัทฯ มีนโยบายพัฒนาคุณภาพในด้านต่างๆ โดยนำระบบ 5ส มาใช้ในโรงพยาบาลทั้งสองแห่ง
เพื่อปรับปรุงประสิทธิภาพในการทำงานตั้งแต่ปี พ.ศ. 2541

ในปี พ.ศ. 2542 ทางโรงพยาบาลกรุงธน 1 ได้เข้าสู่ระบบ ISO
เพื่อยกระดับมาตรฐานคุณภาพในการให้บริการ โดยได้รับการรับรองมาตรฐาน ISO 9002
จากบริษัท BVQi เมื่อวันที่ 30 มิถุนายน 2543
และหลังจากนั้นได้เริ่มศึกษาแนวทางการปฏิบัติเพื่อเข้าสู่ระบบ Hospital Accreditation ด้วย

บริษัทฯ ไม่มีงานวิจัย เนื่องจากไม่ใช่วัตถุประสงค์ของบริษัทฯ
13. ข้อมูลอื่นที่เกี่ยวข้อง

  ไม่มีข้อมูลอื่นที่เกี่ยวข้องอันอาจมีผลกระทบต่อการตัดสินใจของผู้ลงทุน
11. รายการระหว่างกัน

รายการระหว่างกันกับบุคคลที่อาจมีความขัดแย้งในปีที่ผ่านมา
ได้แก่การทำสัญญาเช่าที่ดินและอาคารเป็นเวลา 20
ปีจากบริษัทแห่งหนึ่งซึ่งกรรมการของบริษัทผู้ให้เช่าเป็นกรรมการของบริษัทฯ ด้วย
ซึ่งได้เปิดเผยไว้ในหมายเหตุประกอบงบการเงิน ข้อ 9 ย่อหน้าสุดท้าย

ลักษณะความสัมพันธ์ที่เกี่ยวข้องกัน

ประเภทธุรกิจ ลักษณะความสัมพันธ์

1. บริษัท สยามบราเดอร์เคหะจำกัด อุตสาหกรรมอสังหาริมทรัพย์ กรรมการ

เนื่องจากคณะกรรมการบริษัทฯ ได้ตัดสินใจขยายกิจการเพื่อผลประโยชน์ของบริษัทฯ และผู้ถือหุ้น
โดยเปิดสาขาที่ 2 ขึ้นในปี พ.ศ. 2537 นั้น บริษัทฯ ได้ทำสัญญาเช่าที่ดินและอาคารเป็นเวลา 20
ปี จากบริษัท สยามบราเดอร์ จำกัด
เพื่อสามารถเปิดดำเนินการได้โดยเร็วและไม่ต้องเสียเวลาในการก่อสร้าง

คณะกรรมการบริษัทฯ ได้นำการตัดสินใจขยายกิจการ
เข้าวาระการประชุมสามัญผู้ถือหุ้นเพื่อขอมติเห็นชอบจากผู้ถือหุ้น

ปัจจุบัน บริษัทฯ ไม่มีนโยบายหรือแนวโน้มการทำรายการระหว่างกันเพิ่มเติมในอนาคต
บริษัทที่ออกหลักทรัพย์

  บริษัท โรงพยาบาลกรุงธน จำกัด (มหาชน) ประกอบธุรกิจ ให้บริการทางการแพทย์

โดยมีสำนักงานใหญ่ที่ : 337 ถนนตากสิน แขวงบุคคโล เขตธนบุรี กรุงเทพฯ 10600

เลขทะเบียนบริษัท : บ.ม.จ. 75 Home Page : http://www.kdh.co.th

โทรศัพท์ : 438-0040 ถึง 5 โทรสาร: 438-5642
สำนักงานสุทธิธรรมและเพื่อน[][]

SUTTIHAM AND ASSOCIATE

28 ซอยสุขุมวิท 61 ถนนสุขุมวิท แขวงคลองตันเหนือ เขตวัฒนา กรุงเทพฯ 10110
โทร.714-1838-9, 3819746 FAX. 3819746

28 SOI SUKHUMVIT 61 RD. KLONGTONNOEN VADHANA BANGKOK 10110 TEL.
714-1838-9, 381-9746 FAX. 381-9746

วันที่ 29 มกราคม 2544

เรื่อง รายงานระบบการควบคุมภายในด้านบัญชี

เรียน คณะกรรมการของบริษัท โรงพยาบาลกรุงธน จำกัด (มหาชน)

ตามที่สำนักงานฯ ได้ตรวจสอบงบการเงินของบริษัท โรงพยาบาลกรุงธน จำกัด (มหาชน) สำหรับปี
สิ้นสุดวันที่ 31 ธันวาคม 2543 และได้เสนอรายงานการตรวจสอบ ลงวันที่ 9 กุมภาพันธ์ 2544
ไปแล้วนั้น สำนักงานฯ ขอเรียนว่าในการตรวจสอบงบการเงินดังกล่าว
ตามมาตรฐานการสอบบัญชีที่รับรองทั่วไป เพื่อแสดงความเห็นว่า
งบการเงินนี้แสดงฐานะการเงินและผลการดำเนินงานโดยถูกต้องตามที่ควร
และได้ทำขึ้นตามหลักการบัญชีที่รับรองทั่วไป
ซึ่งได้ถือปฏิบัติโดยสม่ำเสมอเช่นกับปีก่อนหรือไม่เพียงใดนั้น สำนักงานฯ
ได้ศึกษาและประเมินประสิทธิภาพ การควบคุมภายในด้านบัญชีของบริษัทฯ ตามที่เห็นว่าจำเป็น
เพื่อประโยชน์ในการกำหนดขอบเขตการปฏิบัติงานตรวจสอบให้รัดกุมและเหมาะสม ซึ่งสำนักงานฯ
ไม่พบข้อบกพร่องที่เป็นสาระสำคัญของระบบการควบคุมภายในด้านบัญชี
ที่จะมีผลกระทบอย่างเป็นสาระสำคัญต่อการแสดงความเห็นต่องบการเงิน ณ วันที่ 31 ธันวาคม
2543 ของสำนักงานฯ นั้น สำนักงานฯ ขอเรียนว่า การตรวจสอบบัญชีสำนักงานฯ
มิได้ตรวจสอบทุกรายการ หากแต่ใช้วิธีการทดสอบเท่านั้น นอกจากนั้น
การศึกษาและการประเมินประสิทธิภาพระบบการควบคุมภายในด้านบัญชี
มีวัตถุประสงค์เพียงเพื่อประโยชน์ในการตรวจสอบบัญชีดังกล่าวไว้ข้างต้น ดังนั้น
จึงไม่อาจชี้ให้เห็นถึงข้อบกพร่องทั้งหมดที่อาจมีอยู่ในระบบการควบคุมภายในได้

สำนักงานฯ ขอขอบคุณที่เจ้าหน้าที่ของบริษัทได้ให้ความร่วมมือในการตรวจสอบบัญชีของสำนักงานฯ
เป็นอย่างดี ในขณะเดียวกันใคร่เรียนให้ทราบว่า
ข้อความในหนังสือแสดงความเห็นเกี่ยวกับระบบการควบคุมภายในตามที่เสนอมานี้
ให้เปิดเผยต่อสาธารณชนได้

ขอแสดงความนับถือ

(นายสุพัฒน์ จิวะพวงศ์)

ผู้สอบบัญชีรับอนุญาต เลขที่ 30

คำชี้แจงของคณะกรรมการตรวจสอบ

  คณะกรรมการตรวจสอบ (Audit Committee) ประกอบด้วยผู้แทนจากคณะกรรมการบริษัท 3
  ท่าน ซึ่งเป็นกรรมการอิสระ 2 ท่าน มีผู้จัดการฝ่ายบัญชีทำหน้าที่เป็นเลขานุการ
  เพื่อให้การปฏิบัติงานตรวจสอบมีความเป็นอิสระ
  จึงกำหนดให้ผู้จัดการฝ่ายตรวจสอบภายในเข้าร่วมประชุมและรายงานผลการตรวจสอบต่อคณะกรรมการตรวจสอบโดยตรง

  ในปี พ.ศ. 2543 คณะกรรมการตรวจสอบได้จัดให้มีการประชุม 4 ครั้ง
  โดยมีการพิจารณางบการเงิน อนุมัติแผนการตรวจสอบประจำปี
  รับทราบรายงานผลการตรวจสอบภายใน
  พิจารณาให้การแนะนำการตรวจสอบและประเมินผลการดำเนินงานของฝ่ายตรวจสอบภายใน
  รวมทั้งประสานงานกับฝ่ายจัดการ เพื่อให้ระบบการกำกับดูแลมีประสิทธิภาพและประสิทธิผลยิ่งขึ้น

  ขอแสดงความนับถือ

(ศจ.(พิเศษ) ทองต่อ กล้วยไม้ ณ อยุธยา)

ประธานคณะกรรมการตรวจสอบ

  15 มีนาคม 2544
8. โครงสร้างเงินทุน

(1) หลักทรัพย์ของบริษัท

บริษัทมีทุนจดทะเบียน 150 ล้านบาท เรียกชำระแล้ว 125 ล้านบาท แบ่งเป็นหุ้นสามัญ
12,500,000 หุ้น มูลค่าหุ้นละ 10 บาท

(2) ผู้ถือหุ้น

รายชื่อกลุ่มผู้ถือหุ้นที่ถือหุ้นสูงสุด 10 รายแรก ณ วันปิดทะเบียนล่าสุด (วันที่ 28 กุมภาพันธ์ 2544 )

+---------------------------------+-----------------+------------------+
| ชื่อกลุ่มผู้ถือหุ้น                      | จำนวนหุ้น         | สัดส่วนการถือหุ้น     |
+---------------------------------+-----------------+------------------+
| 1. กลุ่ม สกุล สุขพันธ์โพธาราม         |                 |                  |
+---------------------------------+-----------------+------------------+
| นพ. ไศล สุขพันธ์โพธาราม            | 766,863         | (6.13%)          |
+---------------------------------+-----------------+------------------+
| นางวรางค์ สุขพันธ์โพธาราม           | 300,000         | (2.40%)          |
+---------------------------------+-----------------+------------------+
| นายจักรพันธ์ สุขพันธ์โพธาราม          | 302,300         | (2.42%)          |
+---------------------------------+-----------------+------------------+
| นางจันทรกานต์ ธรรมมงคล            | 281,800         | (2.25%)          |
|                                 |                 |                  |
| (เดิม น.ส. จันทรกานต์              |                 |                  |
| สุขพันธ์โพธาราม)                   |                 |                  |
+---------------------------------+-----------------+------------------+
| รวม                             | 1,650,963       | (13.20%)         |
+---------------------------------+-----------------+------------------+
| 2. บริษัท รัตนโกสินทร์ ประกันภัย จำกัด  | 500,000         | (4.00%)          |
+---------------------------------+-----------------+------------------+
| 3. นายวิเชียร สวาทยานนท์           | 471,762         | (3.77%)          |
+---------------------------------+-----------------+------------------+
| 4. นายพิศานติ์ เดชารวีโรจน์          | 443,400         | (3.55%)          |
+---------------------------------+-----------------+------------------+
| 5. นายสัมฤทธิ์ จารุเมธี              | 300,000         | (2.40%)          |
+---------------------------------+-----------------+------------------+
| 6. นพ. วินิต รอดอนันต์              | 133,225         | (1.07%)          |
+---------------------------------+-----------------+------------------+
| 7. นายเทพทัย จิรบวรพิสุทธิ์           | 126,460         | (1.01%)          |
+---------------------------------+-----------------+------------------+
| 8. นายสวัสดิ์ วังจินดา               | 117,925         | (0.94%)          |
+---------------------------------+-----------------+------------------+
| 9. นายยงยุทธ ศิริพิทยางกูร           | 112,920         | (0.90%)          |
+---------------------------------+-----------------+------------------+
| 10. นายเอนก ประวิทย์ธนา           | 86,662          | (0.69%)          |
+---------------------------------+-----------------+------------------+

(3) นโยบายการจ่ายเงินปันผล

บริษัทมีนโยบายการจ่ายเงินปันผลอย่างน้อยร้อยละ 70 ของกำไรสุทธิแต่ละปี โดยจ่ายในปีถัดไป

 บริษัทย่อยของบริษัทยังไม่มีนโยบายในการจ่ายเงินปันผล เนื่องจากกำลังดำเนินการโครงการ
[]

[][]

[]

[]
สารบัญ

 หน้า

ส่วนที่ 1 ข้อมูลสรุป (Executive Summary) 1

ส่วนที่ 2 บริษัทที่ออกหลักทรัพย์

ปัจจัยความเสี่ยง 2

1.  ลักษณะการประกอบธุรกิจ 2

2.  การประกอบธุรกิจของแต่ละสายผลิตภัณฑ์ 5

3.  การวิจัยและพัฒนา 6

4.  ทรัพย์สินที่ใช้ในการประกอบธุรกิจ 7

5.  โครงการในอนาคต 8

6.  ข้อพิพาททางกฎหมาย 9

7.  โครงสร้างเงินทุน 9

8.  การจัดการ 10

9.  การควบคุมภายใน 13

10. รายการระหว่างกัน 13

11. ฐานะการเงินและผลการดำเนินงาน 15

12. ข้อมูลอื่นที่เกี่ยวข้อง 19

ส่วนที่ 3 การรับรองความถูกต้องของข้อมูล 20

เอกสารแนบ 1 รายละเอียดเกี่ยวกับผู้บริหารและผู้มีอำนาจควบคุมของบริษัท 21

เอกสารแนบ 2 รายละเอียดเกี่ยวกับกรรมการของบริษัทย่อย 22

เอกสารแนบ 3 อื่น ๆ 23

ข้อมูลสรุป

 บริษัทโรงพยาบาลกรุงธน จำกัด (มหาชน) มีวัตถุประสงค์หลัก ดำเนินธุรกิจด้านสุขภาพ ปัจจุบันดำเนินกิจการโรงพยาบาลเอกชน 2 แห่ง ได้แก่ โรงพยาบาลกรุงธน 1 ขนาด 300 เตียง ตั้งอยู่ถนนตากสิน แขวงบุคคโล เขตธนบุรี กรุงเทพมหานคร ตั้งแต่ปี 2521 และโรงพยาบาลกรุงธน 2 ขนาด 100 เตียง ตั้งอยู่ ถนนสุขสวัสดิ์ แขวงบางประกอก เขตราษฎร์บูรณะ กรุงเทพมหานคร ตั้งแต่ปี 2538 

ตั้งแต่ปี 2540 เป็นต้นมา ธุรกิจของโรงพยาบาลเอกชนทั่วไปประสบกับปัญหาผู้ป่วยใช้บริการลดลง อย่างมากเนื่องจากภาวะเศรษฐกิจ ทำให้ประชาชนหันไปใช้บริการในโรงพยาบาลของรัฐซึ่งมีค่าใช้จ่ายถูกกว่า และเมื่อการปฏิรูประบบสาธารณสุขที่รัฐบาลกำลังดำเนินการอยู่บังเกิดผลก็มีแนวโน้มจะกระทบมากขึ้น ซึ่งโรงพยาบาลเอกชนส่วนใหญ่อาจต้องเข้าสู่ระบบประกันสุขภาพแบบเหมาจ่ายตามที่รัฐบาลกำหนดให้โดยเสี่ยงต่อการขาดทุนได้ง่าย 

ในช่วงที่ผ่านมามีโรงพยาบาลเอกชนเกิดขึ้นใหม่ห่างจากโรงพยาบาลกรุงธนในรัศมี 10 กิโลเมตรจำนวน 7-8 แห่ง มีปริมาณเกินความต้องการของตลาด ทำให้มีการแข่งขันกันในด้านคุณภาพและลดอัตราค่าบริการเพื่อดึงผู้ป่วยให้กลับมาใช้บริการ ซึ่งโรงพยาบาลกรุงธนทั้งสองแห่งก็มีการพัฒนาคุณภาพมาอย่างต่อเนื่องและมีการปรับอัตราค่ารักษาให้สามารถแข่งขันในตลาดได้โดยบริษัทฯ ไม่ขาดทุน

 คณะกรรมการบริษัทฯ คาดว่า ธุรกิจโรงพยาบาลเอกชนจะชะลอตัวต่อไปไม่น้อยกว่า 5 ปีและอาจตอบแทนการลงทุนแก่ผู้ถือหุ้นไม่ได้เท่าที่ควรในช่วงดังกล่าว จึงได้มองธุรกิจใหม่ที่เห็นว่าน่าจะให้ผลตอบแทนสูงมาเสริมธุรกิจโรงพยาบาล โดยปี 2541 ได้ทำการศึกษาข้อมูลและความเป็นไปได้เกี่ยวกับธุรกิจท่องเที่ยวสุขภาพเพื่อรับผู้สูงอายุชาวต่างประเทศเข้ามาพักระยะยาว (Long Stay) ร่วมกับหน่วยงานภาครัฐเพื่อดึงดูดเงินตราเข้าประเทศ ซึ่งรัฐบาลที่ผ่านมาและรัฐบาลปัจจุบันมีนโยบายให้การสนับสนุนเช่นเดียวกัน โดยมั่นใจว่าในอนาคตจะเป็นธุรกิจที่เติบโตทำความเจริญให้บริษัทฯและตอบแทนการลงทุนแก่ผู้ถือหุ้นเพิ่มขึ้น คณะกรรมการบริษัทฯได้รับอนุมัติจากผู้ถือหุ้นในการประชุมสามัญประจำปีครั้งที่ผ่านมาให้ลงทุนในโครงการนี้ 50 ล้านบาท และเมื่อกลางปี 2543 ได้จัดตั้งบริษัท เฮลธ์ลิ้งค์ จำกัด (HEALTHLINK) ขึ้นดำเนินงานตามโครงการมีทุนจดทะเบียน 150 ล้านบาท โดยบริษัทฯ ถือหุ้นใหญ่ 50 ล้านบาท มีรายละเอียดชี้แจงอยู่ภายในเล่ม

บริษัทฯ จึงขอเสนอรายงานข้อมูลประจำปี 2544
ต่อผู้ถือหุ้นได้พิจารณาตามรายการที่คณะกรรมการกำกับหลักทรัพย์และตลาดหลักทรัพย์ฯ กำหนดให้
6. โครงการในอนาคต

ปัจจุบัน บริษัทฯไม่มีโครงการขยายงานด้านโรงพยาบาล
เนื่องจากอาคารที่มีอยู่ยังใช้ประโยชน์ได้ไม่เต็มที่ และคิดว่าในอนาคตอีก 5 ปี
โรงพยาบาลเอกชนที่อยู่ในบริเวณใกล้เคียงยังมีเตียงเกินความต้องการของตลาดและยังเป็นธุรกิจที่ลงทุนสูงแต่ให้ผลตอบแทนต่ำ
คณะกรรมการจึงได้พิจารณาหาธุรกิจใหม่ที่จะให้ผลตอบแทนสูงและมีอนาคตไกลเข้ามาเสริมธุรกิจโรงพยาบาลที่มีอยู่เดิมเพื่อสร้างความเติบโตให้บริษัทต่อไป

บริษัทได้เริ่มลงทุนในธุรกิจใหม่ เมื่อกลางปี 2543
ซึ่งอยู่ระหว่างก่อสร้างและจะดำเนินธุรกิจได้กลางปี 2544
เป็นโครงการเกี่ยวข้องกับด้านสุขภาพซึ่งรัฐบาลให้การสนับสนุนและใช้เวลาศึกษาความเป็นไปได้ร่วมกับหน่วยงานของรัฐมาเป็นเวลา
2 ปีเศษ ได้แก่ โครงการสถานบริการที่พักระยะยาวเพื่อสุขภาพสำหรับผู้สูงอายุชาวต่างประเทศ
หรือ ธุรกิจท่องเที่ยวสุขภาพที่รัฐบาลปัจจุบันแถลงเป็นนโยบายไว้และออกวีซ่าให้อยู่ได้ครั้งละ 1 ปี
โดยลักษณะของโครงการเป็นการจัดสถานที่พักอาศัยและศูนย์สุขภาพ
รวมถึงบริการที่จำเป็นเพื่อให้ผู้มาใช้บริการไม่อยากกลับบ้านเร็ว
โดยมีกลุ่มเป้าหมายเป็นผู้ที่เกษียรอายุไม่ทำงานแล้วจากประเทศพัฒนาและมีฐานะการเงินดี เช่น
ประเทศญี่ปุ่น สแกนดิเนเวีย คานาดา และอีกหลายๆประเทศ
โดยเฉพาะประเทศที่มีอากาศหนาวนานหลายเดือนและค่าครองชีพสูงจะนิยมการท่องเที่ยวประเภทนี้มาก
โดยธุรกิจนี้มีหลายประเทศทำมาก่อนและประสบความสำเร็จนำรายได้เข้าประเทศเป็นเงินมหาศาลแล้ว

บริษัทฯได้ลงทุนในโครงการนี้เป็นเงิน 50
ล้านบาทร่วมกับผู้ถือหุ้นชาวไทยและต่างประเทศจัดตั้งบริษัทขึ้นดำเนินการเมื่อกลางปี 2543 ชื่อ
บริษัท เฮลธ์ลิ้งค์ จำกัด (HEALTH LINK COMPANY LIMITED) มีทุนจดทะเบียน 150 ล้านบาท
โครงการของบริษัทฯ มีชื่อว่า นอร์ธเทอน เฮอริเทจ รีสอร์ท แอนด์ สปา (NORTHERN HERITAGE
RESORT AND SPA PROJECT) มีที่ดิน 52 ไร่ ระยะเริ่มต้น จะมีอาคารพักอาศัย 78 ห้อง
อาคารศูนย์สุขภาพ 8 หลัง ทั้งนี้ยังเหลือที่ดินสำหรับขยายที่พักได้อีกจำนวนมาก

การตัดสินใจลงทุน
ได้มีการหารือกับที่ปรึกษาชาวญี่ปุ่นและตัวแทนจากกลุ่มประเทศสแกนดิเนเวีนและพาดูสถานที่จริงแล้ว
เห็นพ้องกันว่าเหมาะสมเป็นสถานที่พักผ่อนและทำธุรกิจนี้ได้ มีจุดเด่นตั้งอยู่ในหุบเขา
แวดล้อมด้วยธรรมชาติ มีสนามกอล์ฟและสาธารณูปโภคครบถ้วน อยู่ใกล้ชุมชน และโรงพยาบาล
การเดินทางสะดวกห่างจากสนามบินเชียงใหม่ 25 ก.ม. ใช้เวลาเดินทางไม่เกิน 30 นาที
ขณะนี้บริษัทฯ มีตลาดล่วงหน้า ที่ชัดเจนจากประเทศญี่ปุ่นและกลุ่มประเทศสแกนดิเนเวีย
ซึ่งได้ติดต่อไว้แล้ว

ผลตอบแทนที่คาดว่าจะได้รับ หลังจากเปิดดำเนินการได้กลางปี 2544 เมื่อสิ้นปีประมาณการไว้คุ้มทุน
ตั้งแต่ปี 2455 เป็นต้นไป จะกำไร ประมาณปีละ 20-30 % ระยะเวลาคืนเงินลงทุนประมาณ 5 ปี
ปัจจุบันยังไม่มีปัจจัยที่จะทำให้โครงการดำเนินการตามแผนระยะแรกไม่ได้ และบริษัทฯ
ยังเห็นว่าธุรกิจนี้จะเติบโตอย่างมากในอนาคต
จึงมีการวางแผนไว้ล่วงหน้าเพื่อรองรับความเติบโตเมื่อโครงการแรกประสบผลสำเร็จ